காதல் பறவைகளாக வலம்வந்த அனுஷ்காவும், கோஹ்லியும் பிரியப் போவதாக தகவல்கள் வெளியாகியுள்ளது. இந்திய கிரிக்கெட் வீரர் விராட் கோஹ்லியும், பிரபல பாலிவுட் நடிகை அனுஷ்கா சர்மாவும் நீண்ட காலமாக காதலித்து வருகிறார்கள். சில காலம் முன்பு இருவர் காதலுக்குமிடையே விரிசல் ஏற்பட்ட நிலையில் சமீபத்தில் தான் ஒன்று சேர்ந்தார்கள். இதைத் தொடர்ந்து, அனுஷ்கா ஷாருக்கானுடன் தி ரிங் படத்திலும், கோஹ்லி கிரிக்கெட் போட்டிகளிலும் பிசியாக உள்ளனர். இந்த ஆண்டு திருமணம் செய்து கொள்ள முடிவெடுத்திருந்த கோஹ்லிக்கு ஏமாற்றமே மிஞ்சியது. இதனால் மீண்டும் காதலில் விரிசல் விழுந்துள்ளதாம், இப்படி தினமும் சண்டை போட்டுக் கொண்டிருப்பதை விட பிரிந்துவிடுவது மேல் என்ற முடிவுக்கு வந்துள்ளதாக தகவல்கள் கசிந்துள்ளன.